EkBass/fiwiki-20250220-pages-articles huggingface dataset:
Sotilasteknologia

Sotilasteknologia tai sotateknologia on aseiden, varusteiden, rakenteiden ja ajoneuvojen valikoima, jota käytetään erityisesti sodankäyntiin. Kokonaisuuteen sisältyy tieto ja osaaminen, jota tarvitaan tällaisen teknologian rakentamiseen, sen käyttämiseen taistelussa sekä sen korjaamiseen ja täydentämiseen. Sotilasteknologista tutkimusta ja kehitystä tehdään usein erityisesti sotilasjoukkojen tarpeisiin taistelukentällä. Sotilasteknologiaan liittyvää tutkimusta tehdään Suomessa muun muassa Maanpuolustuskorkeakoulussa, sotatieteisiin kuuluvan sotatekniikan piirissä. == Sotilasteknologisia aikakausia == Sotilasteknologialla on ollut merkittävä rooli sodankäynnin vallankumosten liikkeellepanevana voimana. Jokainen kehityksellinen aikakausi on tuonut mukanaan uusia edistysaskeleita ja onkin ylivoimainen osoitus ihmisen kekseliäisyydestä jopa kaikkein vaikeimmissa olosuhteissa. Sotilasteknologialla on erityisesti aiemmin historiassa ollut merkittävä rooli teknologian veturina ja useita uusia teknologioita on kehitetty puolustusrahoituksen turvin. Nykyaikana on enenevissä määrin nähtävissä nopeasti kehittyvien siviiliteknologioiden soveltamista sotilaallisiin tarkoituksiin. Eri yhteiskunnan alojen teknologisella kehityksellä on eittämättä toisiaan täydentäviä vaikutuksia. Esimerkiksi rautateiden merkitys sotilaslogistiikalle oli vallankumouksellinen. Yhtälailla sotilaskäyttöön kehitetty GPS-satelliittipaikannusjärjestelmä on vakiintunut arkipäiväiseen siviilikäyttöön. Teknologian ja sodankäynnin välistä suhdetta voidaan hahmotella teknologisten murrosten muovaamiin aikakausiin: Nimi Kausi Merkittävät teknologiat Työkalujen aikakausi antiikki–1500 jousi, teräs, jalustin, paperi, kirjoitustaito, ajan-pito, kartat, tieverkot Koneiden aikakausi 1500–1830 linnoitukset ja piirityssodankäynti, tuliaseet, tykki, linjalaivat, sotilasopetuslaitokset Järjestelmien aikakausi 1830–1945 teollistuminen, lähetin, rautatie, ilmavoima, konekivääri, panssarivaunu, innovaatiot Automaation aikakausi 1945– satelliitit, ydinaseet, digitalisaatio, automaatio, tietokoneistaminen, täsmäaseet Käynnissä olevan nopean teknologisen kehityksen myötä voidaan pohtia, onko tapahtumassa seuraava tekonologinen murros, joka päättää automaation aikakauden. == Tulevaisuuden sotilasteknologiat == Sodankäynnin kehityksen ja nousevien trendien ennustaminen sekä merkityksellisten teknologioiden tunnistaminen on haastavaa. Keskeisiä nousevia teknologioita, joiden sotilassovellutuksilla arvellaan olevan merkittäviä vaikutuksia ovat: * Autonomia. Koneoppimisen ja keinoälyn myötä eri sotatekniikan alueiden laitteiden itsenäisyys kasvaa. ** muun muass>a droonit, asejärjestelmät, taistelurobotit, man-machine teaming * Kvanttitietokoneet. Kvanttilaskennan toteutessa, perinteiset salausratkaisut voivat muuttua käyttökelvottomiksi ja toisaalta kvanttisalaus voi mahdollistaa murtamattoman viestinnän. * Hypersoniset asejärjestelmät * Suunnatun energian asejärjestelmät * Nano- ja biotekniikka == Lähteet == Luokka:Teknologia Luokka:Maanpuolustus
Hov (Søndre Land)

Hov on taajama Søndre Landin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 2,3 neliökilometriä ja asukasluku 2 101 vuonna 2023. ==Kuvia== Hov Kirke Church (1781), Søndre Land Municipality, Oppland County, Norway. Springtime, cemetery, graveyard, Randsfjorden lake, etc. 2017-03-27 IMG 2085.jpg|Hovin kirkko Hov stasjon.JPG|Lakkautettu rautatieasema Valdresin radan varrella. ==Lähteet== ==Aiheesta muualla== Luokka:Norjan taajamat Luokka:Søndre Land
Poliisipäällikkö McMillan ja vaimo

Poliisipäällikkö McMillan ja vaimo (McMillan & Wife) on yhdysvaltalainen vuosina 1971–1977 tuotettu televisiosarja, jonka nimiosia näyttelevät Rock Hudson ja Susan Saint James. Viihteellisessä ja komediallisessakin draamasarjassa seurataan San Franciscossa työskentelevän komisario Stewart McMillanin ja hänen vaimonsa Sallyn elämää, johon työn lisäksi kuuluu paljon vapaa-ajan sosiaalista elämää vieraskutsuineen ja vapaaehtoistöineen. Pääparin lisäksi keskeisiä henkilöitä ovat humoristiset sivuhahmot, poliisi Charles Enright (John Schuck) ja perheen palvelija Mildred (Nancy Walker). Viidennellä tuotantokaudella Susan Saint James halusi sarjasta pois, jolloin hänen hahmonsa käsikirjoitettiin kuolemaan lento-onnettomuudessa ja sarjan englanninkielinen nimi muutettiin lyhyempään muotoon McMillan. ==Vastaanotto== Susan Saint James ja Nancy Walker olivat rooleistaan useana vuonna Primetime Emmy- ja Golden Globe -ehdokkaina. Suomessa MTV alkoi esittää sarjaa ohjelmistossaan vuonna 1972, vuoroviikoin sitä suositumpien NBC-sarjojen Columbon ja Sheriffi McCloudin kanssa. Helsingin Sanomien Jukka Kajava moitti tätäkin MTV:n ohjelmaostosta äärimmäisen tyhjänpäiväiseksi roskaksi, joka aliarvioi katsojien käsityskyvyn täysin: ”Jokainen juonenmutka, johtolankavihje, uusi käänne kuvitetaan moneen kertaan ja varmuuden vuoksi myös selitetään sanoin ja kuvin jälkikäteen.” Hän antoi murskakritiikin myös nimekkäille ja palkituille näyttelijöille: ”Unelias Rock Hudson ja puhelias Susan Saint James liikuskelivat kameran edessä intensiivisinä kuin kangaskaupan mallinuket. Taiteilijoina ja ammattinäyttelijöinä he olivat sitä luokkaa, että ympärysrooleihin väki oli pitänyt koota liki pystymetsästä, jotta sankaripari ei jäisi kakkoseksi.” ==Lähteet== Luokka:Kuvitteelliset poliisit Luokka:NBC:n televisio-ohjelmat Luokka:1970-luvun yhdysvaltalaiset rikossarjat
Norbert Gyömbér

Norbert Gyömbér (s. 3. heinäkuuta 1992 Revúca) on slovakialainen jalkapalloilija, pelipaikaltaan keskuspuolustaja. Hän on vuodesta 2013 pelannut pääasiassa Italiassa ja edustanut syyskuusta 2020 alkaen Serie A:han keväällä 2021 noussutta Salernitanaa. Hän on pelannut Slovakian A-maajoukkueessa vuodesta 2014. Gyömbér on pelannut Italian Serie A:ssa Catanian, Roman, Pescaran ja Salernitanan joukkueissa yhteensä 113 ottelua ja tehnyt niissä yhden maalin, maaliskuussa 2014 Catanian kotiottelussa Napolia vastaan. Hän oli helmi-kesäkuussa lainalla venäläisseura Terek Groznyissa ja pelasi seitsemän Venäjän Valioliigan ottelua. Gyömbér pelasi Slovakian alle 19- ja alle 21-vuotiaiden maajoukkueissa. Hän pelasi Slovakian A-maajoukkueessa ensimmäisen kerran maaliskuussa 2014 ystävyysottelussa Israelia vastaan. EM-kilpailuissa 2016 hän tuli vaihdosta kentälle viimeisessä alkulohko-ottelussa Englantia vastaan ja pelasi avauskokoonpanossa tappiollisessa neljännesvälieräottelussa Saksaa vastaan. Huhtikuun 2024 loppuun mennessä hän on pelannut 38 A-maaottelua, joista 29 ottelua avauskokoonpanossa. Hän ei ole tehnyt maaotteluissaan maaleja. == Lähteet == Luokka:Slovakialaiset jalkapalloilijat Luokka:Vuonna 1992 syntyneet Luokka:Elävät henkilöt
Flubergin kirkko

Flubergin kirkko () on Søndre Landin kunnassa Innlandetin läänissä Norjassa sijaitseva puinen ristikirkko vuodelta 1703. ==Lähteet== ==Aiheesta muualla== Luokka:Norjan puukirkot Luokka:Søndre Land
Hovin kirkko (Søndre Land)

Hovin kirkko () on Søndre Landin kunnassa Innlandetin läänissä Norjassa sijaitseva puinen ristikirkko vuodelta 1781. ==Lähteet== ==Aiheesta muualla== Luokka:Norjan puukirkot Luokka:Søndre Land
Hovin kirkko

Hovin kirkko voi tarkoittaa seuraavia: * Hovin kirkko, kirkko Sunndalin kunnassa Norjassa * Hovin kirkko, kirkko Søndre Landin kunnassa Norjassa
Engerin kirkko

Engerin kirkko () on Søndre Landin kunnassa Innlandetin läänissä Norjassa sijaitseva puinen pitkäkirkko vuodelta 1875. ==Lähteet== ==Aiheesta muualla== Luokka:Norjan puukirkot Luokka:Søndre Land
Skuten kirkko

Skuten kirkko () on Søndre Landin kunnassa Innlandetin läänissä Norjassa sijaitseva puinen pitkäkirkko vuodelta 1915. ==Lähteet== ==Aiheesta muualla== Luokka:Norjan puukirkot Luokka:Søndre Land
Landåsbygdan kirkko

Landåsbygdan kirkko () on Søndre Landin kunnassa Innlandetin läänissä Norjassa sijaitseva puinen pitkäkirkko vuodelta 1965. ==Lähteet== ==Aiheesta muualla== Luokka:Norjan puukirkot Luokka:Søndre Land
Peder Aadnes

Peder Aadnes (10. elokuuta 1739 Søndre Land – 20. kesäkuuta 1792) oli norjalainen rokokooajan taidemaalari. Hän koristeli muun muassa kirkkojen seiniä ja huonekaluja sekä maalasi muotokuvia. ==Kuvia== Slede, Norsk Folkemuseum NF.1906-0151AB bilde 1.jpg|Aadnesin maalaus reessä (Norjan kulttuurihistoriallinen museo) Peder Pedersen Aadnes - Chancellor Christopher Hammer - Kanselliråd Christopher Hammer - Nasjonalmuseet - NG.M.00328.jpg|Christopher Hammeria esittävä muotokuva (1770, Nasjonalmuseet) ==Lähteet== ==Aiheesta muualla== Luokka:Norjalaiset taidemaalarit Luokka:Rokokoomaalarit Luokka:Vuonna 1739 syntyneet Luokka:Vuonna 1792 kuolleet
Luettelo Yhdysvaltain Suomen-suurlähettiläistä

Tämä on luettelo Yhdysvaltain Suomen-suurlähettiläistä Yhdysvaltain Helsingin- suurlähetystössä. Suomella ja Yhdysvalloilla on ollut diplomaattiset suhteet toukokuusta 1919 lähtien poikkeuksena toisen maailmansodan aika. Kaikki Yhdysvaltain suurlähettiläät nimittää virkoihinsa Yhdysvaltain presidentti maan senaatin suostumuksella. Kauden pituus on virallisesti "presidentin tahdosta", eli kunnes joko sama tai uusi presidentti nimittää tilalle jonkun toisen. Perinteisesti suurlähettiläät pyytävät itse eroa pian presidentinvaalien jälkeen. Vuoteen 1954 asti suurlähettilään virallinen titteli oli erillinen edustaja ja täysivaltainen ministeri (). Tämän jälkeen viranhaltija on tunnettu virallisesti erillisenä ja täysivaltaisena suurlähettiläänä () ja ensimmäinen suurlähettilään titteliä käyttävä edustaja oli Jack Kirkham McFall. == Luettelo suurlähettiläistä == Nro Nimi Virassa Kuva 1\. Alexander R. Magruder 1920–1922 2\. Charles L. Kagey 1922–1925 3\. Alfred J. Pearson 1925–1930 4\. Edward E. Brodie 1930–1933 5\. Edward Albright 1933–1937 6\. H. F. Arthur Schoenfeld 1937–1942 7\. Maxwell M. Hamilton 1946–1947 8\. Avra M. Warren 1948–1950 9\. John Moors Cabot 1950–1952 10\. Jack K. McFall 1952–1955 11\. John D. Hickerson 1955–1959 12\. Edson O. Sessions 1959–1960 13\. Bernard Gufler 1961–1963 14\. Carl Rowan 1963–1964 15\. Tyler Thompson 1964–1969 16\. Val Peterson 1969–1973 17\. V. John Krehbiel 1973–1975 18\. Mark Evans Austad 1975–1977 19\. Rozanne Ridgway 1977–1980 20\. James Goodby 1980–1981 21\. Keith Foote Nyborg 1981–1986 22\. Rockwell A. Schnabel 1986–1989 23\. John Giffen Weinmann 1989–1991 24\. John Hubert Kelly 1991–1994 25\. Derek Shearer 1994–1997 26\. Eric S. Edelman 1998–2001 27\. Bonnie McElveen-Hunter 2001–2003 28\. Earle I. Mack 2004–2005 29\. Marilyn Ware 2006–2008 30\. Barbara Barrett 2008–2009 31\. Bruce J. Oreck 2009–2015 32\. Charles C. Adams 2015–2017 33\. Robert Pence 2018–2021 34\. Doug Hickey 2022–2024 Lähde: == Lähteet == * Yhdysvaltain Suomen- suurlähettiläistä
Protogenes

Protogenes () voi viitata seuraaviin antiikin aikaisiin henkilöihin: * Protogenes Kaunoslainen (toimi n. 332 eaa.), taidemaalari * Protogenes (1. vuosisata eaa./jaa.), kulta- ja hopeaseppä * Protogenes (1. vuosisata jaa.), Caligulan apulainen == Lähteet ==
Stadieus Ateenalainen

Stadieus Ateenalainen (, ; 400/300-luku eaa.) oli antiikin kreikkalainen kuvanveistäjä, joka oli kotoisin Ateenasta. Hän oli Polykleen opettaja ja toimi näin suunnilleen 95. olympiadin aikaan eli vuonna 400 eaa.Pausanias: Kreikan kuvaus 6.4.3. Kuvanveistäjä Stadieusta ei tule sekoittaa taidemaalari Stadieukseen. == Lähteet == Luokka:Antiikin kreikkalaiset kuvanveistäjät
Stadieus (taidemaalari)

Stadieus () oli antiikin kreikkalainen taidemaalari, joka oli Nikostheneen oppilas yhdessä Theodoros Samoslaisen kanssa. Hän on yksi taidemaalareista, jotka Plinius vanhempi sanoo mainitsevansa vain lyhyesti, vaikka he olivatkin maineikkaita. Muutoin hänestä ei tiedetä mitään.Plinius vanhempi: Naturalis historia 35.11 s. 40.42 (lat.) (engl. käännös). Taidemaalari Stadieusta ei tule sekoittaa kuvanveistäjä Stadieukseen. == Lähteet == Luokka:Antiikin kreikkalaiset taidemaalarit
Stadieus

Stadieus () voi viitata seuraaviin antiikin kreikkalaisiin henkilöihin: * Stadieus Ateenalainen (400/300-luku eaa.), kuvanveistäjä * Stadieus, taidemaalari == Lähteet ==
Terry Cox

Terence William Harvey ”Terry” Cox (s. 13. maaliskuuta 1937 High Wycombe, Englanti) on brittiläinen rumpali. Hän on soittanut muun muassa The Pentangle -yhtyeessä, jonka jäsen hän on ollut vuosina 1967–73, 1982–84 ja vuodesta 2008 eteenpäin. Coxin muita yhtyeitä ovat olleet Duffy”s Nucleus ja The Humblebums. 1980-luvulla hän julkaisi yhteisalbumeja Keith Mansfieldin kanssa. == Lähteet == Luokka:Englantilaiset rumpalit Luokka:Vuonna 1937 syntyneet Luokka:Elävät henkilöt
Luettelo Montanan kuvernööreistä

Tämä on luettelo Montanan kuvernööreistä. Nykyisenä kuvernöörinä toimii Greg Gianforte, joka vannoi virkavalansa 4. tammikuuta 2021. == Tehtävät ja palkkio == Kuvernööri on osavaltion korkein toimeenpanevaa valtaa käyttävä henkilö, joka mm. vahvistaa osavaltion lainsäädäntöelimen valmistelemat lakiesitykset. Hänen kuuluu pitää osavaltion lainsäätäjät ajan tasalla osavaltion tilasta, esitellä sille osavaltion budjetti ja valvoo osavaltion lakien noudattamista. Lisäksi kuvernöörillä on valta armahtaa rikollisia joko osin tai kokonaan sekä palauttaa menetetty kansalaisuus. Tarvittaessa kuvernööri voi osottaa edellä mainittuja tehtäviä myös varakuvernöörilleen. Kuvernööri on virkansa puolesta Montanan kansalliskaartin ylipäällikkö, ellei presidentti ole erikseen ottanut sitä komentoonsa. Vuonna 2020 kuvernöörin vuosipalkka oli 115 505 dollaria. Nykyinen kuvernööri Gianforte osti vuonna 2024 Helenassa sijaitsevan historiallisesti merkittävän Hauserin talon omilla rahoillaan, mutta ilmoitti lahjoittavansa sen osavaltiolle kautensa päätyttyä. == Pätevyysvaatimukset ja kausien rajoitukset == Kuvernööriksi (ja varakuvernööriksi) valittavan henkilön tulee täyttää seuraavat ehdot: * väh. 25-vuotias * Yhdysvaltain kansalainen * asunut osavaltiossa väh. 2 vuotta ennen vaaleja Suorassa kansanvaalissa eniten ääniä saanut valitaan kuvernööriksi. Kuvernöörin virkakauden pituus on neljä vuotta. Sama henkilö voidaan valita uudelle kaudelle heti ensimmäisen päätyttyä, mutta tämän jälkeen henkilö on kahden kauden mittaisessa karanteenissa ennen kuin voi jälleen nousta kuvernööriksi jälleen enintään kahdeksi peräkkäiseksi kaudeksi. Montana on ainoa osavaltio, joka noudattaa kyseistä kaavaa kuvernöörien virkakausien rajaamisessa. == Luettelo kuvernööreistä == Nro Kuva Nimi Virassa Puolue 1 75px Joseph Toole 1889–1893 Dem. 2 John E. Rickards 1893–1897 Rep. 3 Robert Burns Smith 1897–1901 Dem. 4 75px Joseph Toole 1901–1908 Dem. 5 Edwin L. Norris 1908–1913 Dem. 6 Sam V. Stewart 1913–1921 Dem. 7 Joseph M. Dixon 1921–1925 Rep. 8 John E. Erickson 1925–1933 Dem. 9 Frank Henry Cooney 1933–1935 Dem. 10 Elmer Holt 1935–1937 Dem. 11 Roy E. Ayers 1937–1941 Dem. 12 Sam C. Ford 1941–1949 Rep. 13 John W. Bonner 1949–1953 Dem. 14 J. Hugo Aronson 1953–1961 Rep. 15 Donald Grant Nutter 1961–1962 Rep. 16 Tim Babcock 1962–1969 Rep. 17 Forrest H. Anderson 1969–1973 Dem. 18 Thomas Lee Judge 1973–1981 Dem. 19 Ted Schwinden 1981–1989 Dem. 20 Stan Stephens 1989–1993 Rep. 21 75px Marc Racicot 1993–2001 Rep. 22 Judy Martz 2001–2005 Rep. 23 Brian Schweitzer 2005–2013 Dem. 24 Steve Bullock 2013–2021 Dem. 25 Greg Gianforte 2021– Rep. Lähde: == Lähteet == * Montanan kuvernööreistä
Deram Records

Deram Records oli vuonna 1966 perustettu brittiläinen levy-yhtiö ja Decca Recordsin tytäryhtiö. Yhdysvalloissa sen tuotantoa julkaisi London Records. Deram toimi Yhdysvalloissa aktiivisesti aina vuoteen 1973, minkä jälkeen julkaisutoiminta jatkui satunnaisena noin vuoteen 1980 asti. Britanniassa Deram toimi aktiivisesti vuoteen 1975 ja sen jälkeen satunnaisesti vuoteen 1983 asti muutamille esiintyjille, kuten Bananaramalle. Sen jälkeen yhtiöltä on ilmestyi lähinnä vanhojen levyjen uudelleenjulkaisuja. Deramin listoille kuuluivat muun muassa The Moody Blues, Ten Years After, Cat Stevens, David Bowie, Procol Harum ja Keef Hartley Band. Yhtiö julkaisi paljon myös progressiivista rockia. == Lähteet == Luokka:Brittiläiset levy-yhtiöt
Marvel Studios Animation

:Tämä artikkeli kertoo vuonna 2021 perustetusta animaatioyhtiöstä. Vuonna 2008 perustetusta yhtiöstä kertoo Marvel Animation. Marvel Studios Animation (tunnettu myös nimellä Marvel Animation) on yhdysvaltalaisen tuotantoyhtiö Marvel Studiosin osasto, joka keskittyy Marvel Comicsin sarjakuviin perustuvien animaatioprojektien toteuttamiseen. Marvel Studios loi osaston tuottamaan pääosin Marvel Cinematic Universeen sijoittuvia animaatiosarjoja, ja valvoo nykyään myös MCU:n ulkopuolelle sijoittuvien animaatioprojektien kehitystä. Marvel Studios Animation on vuodesta 2021 alkaen julkaissut neljä projektia: animaatiosarjat What If...? (2021–2024), X-Men ’97 (2024–) ja Your Friendly Neighborhood Spider-Man (2025–), sekä lyhytelokuvasarjan I Am Groot (2022–2023). Kehitteillä on myös kolme muutakin sarjaa. Vuodesta 2024 alkaen yhtiö alkoi julkaista projektejaan ”Marvel Animation”-tuotantonimikkeellä, jonka banneria käytettiin X-Men ’97:stä alkaen kaikissa myöhemmissä projekteissa. Marvel Studios itse alkoi samalla käyttää ”Marvel Television”-banneria kaikista näytellyistä Disney+-sarjoista. Tämä oli osa studion halua auttaa katsojia ymmärtämään, ettei heidän tarvinnut Marvel Cinematic Universen koko tarinan ymmärtämiseksi katsoa kaikkia projekteja, vaan että katsojat voisivat itse päättää mitä katsoa. == Lähteet == Luokka:Marvel Studios
Baqa’an pakolaisleiri

Baqa’an pakolaisleiri ) on palestiinalaispakolaisten leiri Jordaniassa maan pääkaupunki Ammanin pohjoispuolella. Leiri on perustettu vuonna 1968 ja sen asukkaat ovat pääasiassa kuuden päivän sodan pakolaisia. Leirin asukasluku vuonna 2023 oli 131 630, mikä teki siitä Jordanian suurimman palestiinalaisleirin. ==Maantiede== Baqa’an pakolaisleiri sijaitsee noin 20 kilometriä Jordanian pääkaupunki Ammanista pohjoiseen. Pinta-alaa leirillä on 1 496,6 km2. ==Historia== Baqa’an pakolaisleiri perustettiin vuoden 1967 kuuden päivän sodan aikana Palestiinan Länsirannalta ja Gazan kaistalta lähteneille pakolaisille, joita kaikkiaan Jordaniaan saapui tuolloin noin 250 000\. Kesäkuun 1967 ja helmikuun 1968 välillä pakolaiset asuivat enimmäkseen Jordaninlaakson väliaikaisissa leireissä, joista pakolaisia siirrettiin lopulta nykyiseen Baqa’an leiriin. Baqa’a käsitti alkujaan teltta-asumuksia, mutta vuosien 1969 ja 1971 välillä paikalle rakennettiin 8 000 vakinaisempaa asuntoa. Leirin asukkaat ovat myöhemmin rakentaneet edelleen uusia rakennuksia. Jordanian niin sanotun mustan syyskuun aikana leirin hallinnasta käytiin yhteenottoja Jordanian armeijan ja Palestiinan vapautusjärjestön (PLO) taistelijoiden välillä. PLO vetäytyi lopulta Libanoniin. ==Väestö== Yhdistyneiden kansakuntien UNRWA:n mukaan leirissä asui vuonna 2023 yhteensä 131 630 virallisesti rekisteröityä pakolaista. Leiri on näin Jordanian palestiinalaispakolaisten leireistä suurin. Työttömyysaste leirissä on korkea ja noin 32 % paikiallisista elää Jordanian köyhyysrajan alapuolella. ==Lähteet== Luokka:Jordanian kaupungit Luokka:Palestiinalaisten pakolaisleirit
Kalle Kustaa Pätiälä

Kalle Kustaa Pätiälä, ent. Antinpoika, 1861–1874 Heikkilä (6. syyskuuta 1839 Luopioinen – 22. marraskuuta 1919 Luopioinen) oli suomalainen maanviljelijä ja kartanoiden omistaja, joka sai taloustirehtöörin arvonimen. Pätiälän vanhemmat olivat torppari Antti Jaakonpoika ja Maria Simontytär. Hänen puolisonsa vuodesta 1861 oli Matilda Henriika Heikkilä (k. 1869), vuodesta 1870 Leena Stiina Kollanen (k. 1874) ja vuodesta 1876 Adolfina Kustaava Eskola (1856–1915). Pätiälällä oli yhdeksäntoista lasta, joista useat pojat olivat isänsä jälkeen kartanon omistajia. Lapsista Heino Pätiälä oli kirkkoherra, Väinö Pätiälä maanviljelysneuvos ja Hanna Rauta kirjailija. Pätiälä oli Luopioisten Heikkilän tilan vävy vuodesta 1861 ja omistaja vuodesta 1864, Pätiälän kartanon omistaja Asikkalassa vuodesta 1874, Rautajärven kartanon omistaja Luopioisissa vuodesta 1891, Kantolan kartanon omistaja Luopioisissa vuodesta 1894, Laitialan kartanon omistaja Hollolassa vuodesta 1901, Nikkilän, Perheniemen ja Pietilän kartanoiden omistaja Iitissä, Paason kartanon omistaja Heinolassa ja Pyhäniemen kartanon omistaja Hollolassa 1919. Luopioisten kuntakokouksen puheenjohtajana hän toimi 1904–1906. Ansioistaan Pätiälälle myönnettiin taloustirehtöörin arvonimi. (ei-vapaa) == Lähteet == ==Aiheesta muualla== * Luokka:Suomalaiset maanviljelijät Luokka:Vuonna 1839 syntyneet Luokka:Vuonna 1919 kuolleet
Ranskan avoin tennisturnaus 2024 – miesten kaksinpeli

Novak Đoković oli turnauksen puolustava mestari, mutta joutui antamaan luovutusvoiton loukkaantumisen vuoksi ennen puolivälieräotteluaan. == Sijoitetut pelaajat == # Novak Đoković (puolivälierät, vetäytyi) # Jannik Sinner (välierät) # Carlos Alcaraz (mestari) # Alexander Zverev (loppuottelu) # Daniil Medvedev (4. kierros) # Andrei Rubljov (3. kierros) # Casper Ruud (välierät) # Hubert Hurkacz (4. kierros) # Stéfanos Tsitsipás (puolivälierät) # Grigor Dimitrov (puolivälierät) # Alex de Minaur (puolivälierät) # Taylor Fritz (4. kierros) # Holger Rune (4. kierros) # Tommy Paul (3. kierros) # Ben Shelton (3. kierros) # Nicolás Jarry (1. kierros) # Ugo Humbert (1. kierros) # Karen Hatšanov (2. kierros) # Aleksandr Bublik (2. kierros) # Sebastián Báez (2. kierros) # Félix Auger-Aliassime (4. kierros) # Adrian Mannarino (1. kierros) # Francisco Cerúndolo (4. kierros) # Alejandro Tabilo (1. kierros) # Frances Tiafoe (2. kierros) # Tallon Griekspoor (3. kierros) # Sebastian Korda (3. kierros) # Tomás Martín Etcheverry (3. kierros) # Arthur Fils (1. kierros) # Lorenzo Musetti (3. kierros) # Mariano Navone (2. kierros) # Cameron Norrie (1. kierros) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ====Lohko 3==== ====Lohko 4==== ===Kaavion alaosa=== ====Lohko 5==== ====Lohko 6==== ====Lohko 7==== ====Lohko 8==== == Lähteet == *Main draw === Viitteet === Luokka:Ranskan avoin tennisturnaus 2024
Ranskan avoin tennisturnaus 2024 – naisten kaksinpeli

Iga Świątek oli turnauksen kaksinkertainen puolustava mestari ja puolusti mestaruuksiaan onnistuneesti. == Sijoitetut pelaajat == # Iga Świątek (mestari) # Aryna Sabalenka (puolivälierät) # Cori Gauff (välierät) # Jelena Rybakina (puolivälierät) # Markéta Vondroušová (puolivälierät) # María Sákkari (1. kierros) # Zheng Qinwen (3. kierros) # Ons Jabeur (puolivälierät) # Jeļena Ostapenko (2. kierros) # Darja Kasatkina (2. kierros) # Danielle Collins (2. kierros) # Jasmine Paolini (loppuottelu) # Beatriz Haddad Maia (1. kierros) # Madison Keys (3. kierros) # Elina Svitolina (4. kierros) # Jekaterina Aleksandrova (1. kierros) # Ljudmila Samsonova (3. kierros) # Marta Kostjuk (2. kierros) # Viktoryja Azaranka (2. kierros) # Anastasija Pavljutšenkova (2. kierros) # Caroline Garcia (2. kierros) # Emma Navarro (4. kierros) # Anna Kalinskaja (2. kierros) # Barbora Krejčíková (1. kierros) # Elise Mertens (3. kierros) # Katie Boulter (1. kierros) # Linda Nosková (2. kierros) # Sorana Cîrstea (1. kierros) # Veronika Kudermetova (1. kierros) # Dajana Jastremska (3. kierros) # Leylah Fernandez (3. kierros) # Kateřina Siniaková (2. kierros) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ====Lohko 3==== ====Lohko 4==== ===Kaavion alaosa=== ====Lohko 5==== ====Lohko 6==== ====Lohko 7==== ====Lohko 8==== == Lähteet == *Main draw Luokka:Ranskan avoin tennisturnaus 2024
Tervajärvi (Jyväskylä)

Tervajärvi on kuivatettu järvi Jyväskylässä Tikka-Mannilan lähellä, valtatien 4 itäpuolella. Tervajärvi kuivattiin 1940- ja 1950-lukujen aikana, jonka jälkeen ojia on kunnostettu vielä 1960-luvulla.Vaso 2014, s. 8. Kuivatettuun järveen laskee Laukaan puolelta Alasesta alkava Isojoki eli Kuokanjoki, jonka jälkeen vedet laskevat Tervajokea pitkin Lehesjärveen. Se sijaitsee Kymijoen vesistössä Tuomiojärven–Palokkajärven valuma-alueen Makkarajoen valuma- alueella (vesistöaluetunnus 14.296). == Historiaa == Tervajärvi esiintyy kuivaamattomana vielä vuoden 1930 pitäjänkartalla. Järveen oli jo johdettu oja Tikka-Mannilan peltoaukealta Liinalammen suunnasta, jonka lisäksi Kuokanjoessa oli esteenä Kuokankosken sähkölaitos. Järven pinta-ala ennen kuivaamista on ollut 20 hehtaaria. Sitä kuivattiin 1940- ja 1950-lukujen aikana, mutta ojia kunnostettiin vielä 1960-luvun puolella. Kuivatettu järvi on ollut Tikka- Mannilan kylän yhteismaata, lukuun ottamatta Jokelan tilan laidunmaaksi lunastamaa viittä hehtaaria. Vuonna 2002 yhteisomistuksessa olleelle 15 hehtaarin laajuiselle alueelle perustettiin Natura 2000-luonnonsuojelualue. Suojelualue on nykyään 24 hehtaarin kokoinen. == Luontoarvot == Tervajärven luonnonsuojelualue koostuu koivu- ja pajuvaltaisesta tulva- ja luhtametsästä sekä entisestä laidunniitystä. Alue on merkittävä muuttolintujen, etenkin sorsien ja kahlaajien levähdyspaikkana, johon vaikuttaa myös läheiset suuret peltoalueet. Tervajärvi tulvii etenkin keväisin sekä sateisina kesinä, jolloin 3,1 hehtaarin kokoinen laidunniitty ja läheiset pellot jäävät veden alle. Niittyä ei käytetä enää laitumena, mutta sitä on kuitenkin hoidettu niittämällä suojelualueen monimuotoisuuden säilyttämiseksi. Lähellä sijaitsevan Kuokankosken alueelle on myös suunniteltu kosteikon perustamista.Vaso 2014, s. 26-30. == Lähteet == * ===Viitteet=== Luokka:Suomen kuivatetut järvet Luokka:Jyväskylän luonto Luokka:Suomen Natura-alueet
Denov

Denov () on kaupunki ja Denovin piirin keskus Surxondaryon alueella Uzbekistanissa. Se sijaitsee Surxondaryo- ja Sangardakjokien välillä 156 kilometriä alueen pääkaupungista Termizista pohjoiseen. Kaupungissa oli 78 300 asukasta vuonna 2016. Kaupungin lähellä Budrochtepassa sijaitsevat historiallisen Tšaghanijanin alueen pääkaupungin rauniot. Denovista, joka mainitaan ensimmäisen kerran 1300-luvulla nimellä Dehinav (”uusi kylä”), tuli Tšaghanijanin hävityksen jälkeen alueen keskus. 1400-luvulla sinne rakennettiin linnoitus, ja 1600- ja 1700-luvuilla se oli Buharan kaanikuntaan kuulunut kaupan ja käsityöammattien keskus. Nykyinen kaupunki on perustettu vuonna 1958. Denovin kautta kulkee Dušanbeen johtava maantie ja rautatie. Kaupungissa on muun muassa puuvilla- ja elintarviketeollisuutta. Nähtävyyksiä ovat 1500-luvulla rakennettu Said Otaliqin madrasa ja puulajipuisto. Seudulla tuotetaan myös viiniä. ==Lähteet== Luokka:Surxondaryon alue Luokka:Uzbekistanin kaupungit
Awasajärvi

Awasajärvi on Etiopiassa sijaitseva järvi. Se on muodostunut repeämälaaksoon, ja sen ympärillä on muita repeämälaaksoon muodostuneita järviä. Awasajärven pinta-ala on 90 km2, ja sillä ei ole laskujokia. Awasajärven rannalla sijaitsee Awasan kaupunki, jonka asukkaat ovat käyttäneet järven vettä hyvin pitkään juoma- ja käyttövetenä ihmisille ja kotieläimille sekä kasteluun. Järven ranta-alueiden kosteikkoja käytetään kotieläinten laidunmaana ja niiden kasveista valmistetaan tankua-veneitä, mattoja, patjoja sekä taloja. Ihmistoiminnan seurauksena järvelle on kuitenkin muodostunut ekologisia ongelmia. Awasajärvessä elää monentyyppistä kasviplanktonia, makean veden selkärangattomia sekä kuusi kalalajia, joista kolme on endeemisiä ja kaupallisesti merkittäviä. Lisäksi järvellä tavataan virtahepoja sekä erilaisia matelijoita. == Lähteet == == Aiheesta muualla == Luokka:Etiopian järvet
Krbavanjuovamutu

Krbavanjuovamutu (Telestes fontinalis) on särkiin kuuluva kalalaji. Lajia tavataan uhanalaisena Kroatiassa. == Koko ja ulkonäkö == Krbavanjuovamutu voi kasvaa noin 8–9 cm pitkäksi. Se eroaa lähisukulaisistaan muista juovamuduista ohuiden suomujensa perusteella. Suomut eivät myös mene päällekäin. Krbavanjuovamudun kyljessä silmistä pyrstöön kulkee tummempi juova. Lajin perä- ja pyrstöevät ovat haarautuneet. == Levinneisyys ja elintavat == Krbavanjuovamutu elää Kroatiassa Krbavan alueella kartsimaiden kirkasvetisissä lähteissä. Kevättulvien aikaan sitä voi tavata myös puroista. Talvikuukausina ja kuivien kesien aikaan laji elää maanalaisissa luolissa. Krbavanjuovamutu luokitellaan äärimmäisen uhanalaiseksi. Kantaa uhkaavat vedenoton ja lähteiden saastumisen lisäksi vieraslajit kuten kirjolohi. ==Lähteet== Luokka:Särjet (alaheimo) Luokka:Uhanalaiset kalat
Agency – suuri valtapeli

Agency – suuri valtapeli (Agency / The Agency / Mind Games) on George Kaczenderin ohjaama kanadalainen salaliittotrilleri vuodelta 1980. Mainonnan ja subliminaalisten viestien maailmaan senaattorivaalin alla sijoittuva tarina perustuu Paul Gottliebin romaaniin ja sen pääosia näyttelevät Robert Mitchum ja Lee Majors. ==Juoni== Yhdysvaltalainen miljonääri Ted Quinn pyrkii senaattoriksi ostamalla mainostoimiston, jonka epäillään muokkaavan viesteillään äänestäjien mielipiteitä heidän tiedostamattaan. ==Rooleissa== ==Vastaanotto== Adams-Filmi toi Agencyn Suomen elokuvateattereihin tuoreeltaan syksyllä 1980. Ikkalan Koneliike julkaisi sen suomenkielisin tekstein varustettuna videokasettina vuonna 1989.Tarkastustiedot, . Viitattu 24.5.2024. Video-oppaassa Sam Inkinen antoi elokuvalle kaksi tähteä viidestä ja luonnehti sitä B-luokan jännäriksi, jonka kiinnostava aihe pilataan ja elokuva jää keinotekoiseksi pyristelyksi”Agency – suuri valtapeli”, Video-opas 95, WSOY 1994.. Myös Helsingin Sanomien Helena Ylänen valitteli, miten kiinnostava aihe – ihmismielen manipulointi – käsitellään niin epäuskottavalla seikkailujännäritasolla, ettei sitä voi arvioida muuten kuin asteikolla jännittääkö vai ei. Yläsen mukaan ei jännitä, vaan tarina etenee ”kankeasti klenksottaen”, äkkijyrkin leikkauksin ja elefantin kokoisin vihjauksin. ==Lähteet== Luokka:Vuoden 1980 kanadalaiset elokuvat Luokka:Elokuvat liike- elämästä Luokka:Poliittiset trillerit
Tamago kake gohan

pienoiskuva|Tamago kake gohania, tsukemono-säilykkeitä ja keittoa. Tamago kake gohan () on japanilainen ruokalaji, joka valmistetaan rikkomalla ja mahdollisesti sekoittamalla raaka kananmuna keitetyn sushiriisin sekaan. Ruoka maustetaan soijakastikkeella ja syödään joskus muiden mausteiden ja lisukkeiden kanssa. Esimerkiksi furikake, merilevä, tsukemono-säilykkeet ja natriumglutamaatti ovat suosittuja lisukkeita. Myös nattoa syödään sen kanssa. Tamago kake gohan on Japanissa yleinen aamupala. Vaikka se valmistetaan tavallisesti lyhytjyväiseen sushiriisiin, myös keskipitkäjyväisiä riisilajikkeita käytetään. Kirjallisissa lähteissä tamago kake gohanin mainitsi ensin vuosina 1833–1905 elänyt Ginko Kishida, joka myös väitti keksineensä ruokalajin. Hän oli japanilainen toimittaja, joka kirjoitti 1900-luvun taitteessa tamago kake gohanista lehtiartikkelin. Artikkelin avulla resepti alkoi levitä ympäri maata. Nykyään Japanissa on tamago kake gohaniin erikoistuneita ravintoloita. 2000-luvulla japanilaisille markkinoille tuli soijakastikkeita, jotka oli kehitelty erityisesti tamago kake gohanin maustamiseen. Japanissa myydään myös kalliimpia erityiskananmunia, jotka ovat peräisin sellaisista kanaloista, joissa kanat noudattavat erityisruokavaliota. == Lähteet == Luokka:Japanilainen keittiö Luokka:Munaruoat Luokka:Riisiruoat
Ainamo (täsmennyssivu)

Ainamo voi tarkoittaa seuraavia: * Ainamo, suomalainen naisen etunimi * Ainamo, sukunimenä: ** Erkki Ainamo (1908–1974), suomalainen sanoittaja ** Jukka Ainamo (1935–2009), suomalainen hammaslääkäri ja professori
Kattaqoʻrgʻon

Kattaqoʻrgʻon (kyrill. Каттақўрғон, ) on kaupunki Samarkandin alueella Uzbekistanissa. Se sijaitsee Zarafshonin laaksossa Narpayn kanavan vasemmalla rannalla 88 kilometriä Samarkandista luoteeseen. Kaupungissa oli 94 900 asukasta vuonna 2024. Aleksanteri Suuren hävitettyä Samarkandin Kattaqoʻrgʻon oli pitkään Sogdianan keskus. Sen rauniot sijaitsevat kaupungin länsipuolella Rabinjonissa. Nykyinen kaupunki on perustettu 1600-luvun lopussa. Venäläiset valtasivat Buharan emiirikuntaan kuuluneen Kattaqoʻrgʻonin vuonna 1868. Vuosisadan lopulla sen kautta rakennettiin Krasnovodskin ja Samarkandin välinen rautatie, joka toi mukanaan teollisuutta. Kaupungissa toimii konepaja-, elintarvike- ja puuvillateollisuutta. Sen eteläpuolella on Kattaqoʻrgʻonin tekojärvi. ==Lähteet== Luokka:Samarkandin alue Luokka:Uzbekistanin kaupungit
Bagn

Bagn on taajama Sør-Aurdalin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 0,9 neliökilometriä ja asukasluku 610 vuonna 2023. ==Kuvia== Bagn kirke.jpg|Bagnin kirkko ==Lähteet== ==Aiheesta muualla== Luokka:Norjan taajamat Luokka:Sør-Aurdal
Reinlin sauvakirkko

Reinlin sauvakirkko () on Sør-Aurdalin kunnassa Innlandetin läänissä Norjassa sijaitseva sauvakirkko 1300-luvulta. Se on Norjan parhaiten säilyneitä sauvakirkkoja. Sitä käytetään nykyään ainoastaan kesäisin. ==Kuvia== Reinli stavkyrkje Stave-Church Norway information 2017-03-28.jpg|Kirkosta kertova opastaulu. Reinli stavkirke, signingskors.jpg|Vihkiristi ==Lähteet== ==Aiheesta muualla== Luokka:Norjan sauvakirkot Luokka:Sør-Aurdal
Hedalenin sauvakirkko

Hedalenin sauvakirkko () on Sør-Aurdalin kunnassa Innlandetin läänissä Norjassa sijaitseva sauvakirkko 1100-luvun loppupuolelta. ==Kuvia== Hedal alter.jpg|Alttari Hedal skrin.jpg|Pyhäinjäännöslipas, joka on kuvattu Sør- Aurdalin vaakunassa. ==Lähteet== ==Aiheesta muualla== Luokka:Norjan sauvakirkot Luokka:Sør-Aurdal
Bagnin kirkko

Bagnin kirkko () on Sør-Aurdalin kunnassa Innlandetin läänissä Norjassa sijaitseva puinen ristikirkko vuodelta 1736. ==Kuvia== Hans Jacob Stabel ved Bagn kirke.jpg|Eidsvollin kansalliskokousmies Hans Jacob Stabelin muistomerkki kirkon pihamaalla. ==Lähteet== ==Aiheesta muualla== Luokka:Norjan puukirkot Luokka:Sør-Aurdal
Leirskogenin kirkko

Leirskogenin kirkko () on Sør-Aurdalin kunnassa Innlandetin läänissä Norjassa sijaitseva puinen pitkäkirkko vuodelta 1924. ==Kuvia== Leirskogen, interiør.jpg|Kirkkosali ==Lähteet== ==Aiheesta muualla== Luokka:Norjan puukirkot Luokka:Sør-Aurdal
Begnadalenin kirkko

Begnadalenin kirkko () on Sør-Aurdalin kunnassa Innlandetin läänissä Norjassa sijaitseva puinen pitkäkirkko vuodelta 1964. ==Lähteet== ==Aiheesta muualla== Luokka:Norjan puukirkot Luokka:Sør-Aurdal
Katskhi-torni

Katskhi-torni () on Georgiassa Imeretin hallintoalueella sijaitseva luonnollinen kalkkikivimoniliiitti. Se on 40 metriä korkea, ja sen päällä sijaitsee 600–800-luvuilla rakennettu kirkko. Kirkko on omistettu Maksimos Tunnustajalle. Georgian ortoksisen kirkon patriarkan Ilia II:n mukaan huipulle vieviä tikkaita saavat nousta ainoastaan munkit. == Lähteet == == Aiheesta muualla == Luokka:Imereti
Sigurd Islandsmoen

Sigurd Islandsmoen (28. elokuuta 1881 Sør-Aurdal – 1. heinäkuuta 1964 Moss) oli norjalainen urkuri ja säveltäjä. Tyyliltään hän edusti myöhäistä romantiikkaa. ==Lähteet== ==Aiheesta muualla== Luokka:Norjalaiset säveltäjät Luokka:Norjalaiset urkurit Luokka:Vuonna 1881 syntyneet Luokka:Vuonna 1964 kuolleet
Antoine Monot

Antoine Monot Jr. (s. 22. kesäkuuta 1975 Rheinbach, Saksa) on sveitsiläinen tuottelias näyttelijä-ohjaaja. Hänen isänsä on säveltäjä ja kapellimestari ja äitinsä näyttelijä. Monot eli nuoruutensa Saksan Hessenissä Fuldan lähellä. Hän opiskeli dramaturgiaa Zürichin taidekorkeakoulussa ja on sen jälkeen näytellyt aktiivisesti. Hänen tunnettu televisioroolinsa on asianajaja Benjamin Hornberg rikossarjassa Kahden keikka – vaaralliset yhdessä alkaen vuodesta 2014, jossa keikkaparina on yksityisetsivä Leo Oswald, jota esittää Wanja Mues. == Lähteet == == Aiheesta muualla == *IMDb Antoine Monot Jr. Luokka:Sveitsiläiset näyttelijät Luokka:Vuonna 1975 syntyneet Luokka:Elävät henkilöt
Zarafshon (kaupunki)

Zarafshon (kyrill. Зарафшон, ) on kaivoskaupunki Navoiyn alueella Uzbekistanissa. Se sijaitsee Kyzylkumin aavikolla Tomditovvuoren länsirinteellä 210 kilometriä Navoiysta pohjoiseen. Kaupungissa oli 88 400 asukasta vuonna 2024. Paikkakunta on syntynyt Muruntovin kultakaivoksen perustamisen yhteydessä vuonna 1967. Siitä tuli kaupunki vuonna 1972. Zarafshon on Uzbekistanin kultateollisuuden keskus. Sinne johtaa sivurata Uchquduqin rautatieltä (Yangi Zarafshonin asema). Käyttövesi saadaan putkijohtoa pitkin Amudarjasta. Kaupungissa on myös lentokenttä. Siellä on Navoiyn kaivosinstituutin osasto ja Kyzylkumin hyödyntämisen museo. ==Lähteet== Luokka:Navoiyn alue Luokka:Uzbekistanin kaupungit
Fullerton (Kalifornia)

Fullerton on kaupunki Kaliforniassa Yhdysvalloissa. Historiallisesti Fullerton oli maatalouden keskus, joka tunnettiin sitrushedelmistään. Nykyisin siellä on muun muassa teollisuutta. Kaupungissa sijaitsee California State Universityn toimipaikka. == Maantiede == Fullerton sijaitsee Kalifornian eteläosassa ja Orangen piirikunnan pohjoisosassa noin 35 kilometriä Los Angelesista kaakkoon. Fullertonin ilmasto on välimerellinen leutoine talvineen ja lämpimine, lähes sateettomine kesineen. Vuotuinen sademäärä on noin 300 millimetriä, josta runsaasti yli puolet sataa joulu–helmikuussa. Toukokuusta lokakuuhun on kuivaa. == Historia == Ennen eurooppalaisten saapumista nykyisen Fullertonin alue oli tongva-intiaanien asuinseutua. Fullertonin perustivat veljekset George ja Edward Amerige 1887 ja nimesivät sen George H. Fullertonin mukaan, joka oli luvannut rakentaa rautatien Fullertonin kautta. Ratayhteys avattiin 1888. Alueelta löydettiin öljyä 1890-luvulla, ja siitä tuli talouden tukijalka. Kaupungiksi Fullerton kohotettiin 1904. Toisen maailmansodan jälkeen Fullertonin valmistava teollisuus kehittyi ja kaupungin väkiluku kasvoi huomattavasti. Fullertonin historiallista arkkitehtuuria edustavat muun muassa George Crook Clark House (1894) ja Fox Theater (1925). == Talous ja liikenne == Fullertonin talouselämän tukijalkoja ovat valmistava teollisuus, terveydenhuolto ja oppilaitokset. Tärkeitä työllistäjiä ovat myös rakentaminen, vähittäiskauppa ja taidealat. Maantieliikenteen valtaväylä on kaupungin länsipuolitse kulkeva Interstate 5. Se risteää State Route 91:n kanssa kaupungin lounaiskolkassa. Fullertonin rautatieasema, Fullerton Station, sijaitsee Metrolink-radan varrella Orange County -linjalla. Paikallinen lentokenttä on 1927 perustettu Fullerton Municipal Airport. Se on Orangen piirikunnan ainoa lentokenttä. == Lähteet == == Aiheesta muualla == *Fullerton, California, USA — Sunrise, Sunset, and Daylength Luokka:Kalifornian kaupungit Luokka:Orangen piirikunta (Kalifornia)
Kari Paju

Kari Olavi Paju (s. 25. kesäkuuta 1940 Savonlinna) on suomalainen näyttelijä. Hän teki suurimman osan urastaan Jyväskylän kaupunginteatterissa. == Ura == Kari Pajun vanhemmat olivat työnjohtaja Reino Paju ja Kerttu Sievänen. Hän suoritti merkonomin tutkinnon kauppaopistossa 1959–1961 ja toimi tavaratalopäällikkönä 1974–1976. Pajun taiteellinen ura alkoi kiinnityksellä Jyväskylän Huoneteatterin näyttelijäohjaajaksi 1961. Kiinnitys kesti vuoteen 1977. Tuolloin hän aloitti Jyväskylän kaupunginteatterin näyttelijänä ja siirtyi vuonna 1981 Suomen Kansallisteatterin riveihin. Paju palasi Jyväskylän kaupunginteatterin näyttelijäksi 1985. Pajun roolitehtäviä olivat muun muassa Astrov (Vanja-eno), tuomari Soratie (Juurakon Hulda), Esko (Nummisuutarit) ja Giovanni (Ei makseta).Suomen teatterit ja teatterintekijät 1983, s. 326 Paju on näytellyt muutamissa kokoillan elokuvissa, kuten Syksyllä kaikki on toisin (1978). ja Akallinen mies (1986). Paju opetti näyttämötyötä Jyväskylän yliopiston normaalikoulussa 1978–1981. == Lähteet == * * === Viitteet === == Aiheesta muualla == *Keskisuomalainen: Näyttelijä Kari Paju, 80, vaihtoi työn tavaratalopäällikkönä näyttelijän ammattiin Luokka:Suomalaiset näyttelijät Luokka:Vuonna 1940 syntyneet Luokka:Elävät henkilöt
Lili (nimi)

Lili on naisen etunimi. Alkuperältään Lili on lyhentymä nimestä Lilian tai muunnos nimestä Lily. Lilian taas on Lily-nimen muunnelma tai muunnos nimestä Elisabet, kun taas Lily on sekin mahdollisesti muunnos nimestä Elisabet tai myös nimestä Karoliina taikka mahdollisesti luontoaiheinen johtuen liljaa tarkoittavasta englannin kielen sanasta lily]]. Suomessa nimi Lili on toukokuuhun 2024 mennessä annettu noin 910 henkilölle. Lilin nimipäivä on vuodesta 2024 lähtien 20. toukokuuta. == Tunnettuja Lili-nimisiä == * Lili Aslo, Knife Girl, suomalainen popmuusikko * Lili Boulanger (1893–1918), ranskalainen säveltäjä * Lili Damita (1905–1994), ranskalainen elokuvanäyttelijä ja ohjaaja * Lili Elbe, Lili Ilse Elevens (1882–1931), tanskalainen taiteilija ja transnainen * Lili Kraus (1903–1986), unkarilainen pianisti * Lili Päivärinta (s. 1966), ruotsalainen poplaulaja, Lili & Susie -duon jäsen * Lili Reinhart (s. 1996), yhdysvaltalainen näyttelijä * Lili Simmons (s. 1993), yhdysvaltalainen näyttelijä ja malli * Lili Taylor (s. 1967), yhdysvaltalainen näyttelijä * Xu Lili (s. 1988), kiinalainen judoka, olympiamitalisti === Lili taiteilijanimenä === * Lili, Leena Tirronen (s. 1984), suomalainen laulaja, Lili & Luna -duon jäsen == Kuvitteellisia Lili- nimisiä == * Lili Marleen, saksalaisessa rakkauslaulussa * Lili, Emilie De Rochefort, Tekken-pelisarjan hahmo == Lähteet == Luokka:Etunimet
Kabosu

Kabosu (; k. 24. toukokuuta 2024) oli shiba inu -rotuinen koira, joka tuli kuuluisaksi Doge-meemistä. Kabosun omistaja oli Atsuko Sato. Hän otti makoilevasta koirastaan kuvan vuonna 2010. Hän julkaisi kuvan blogiinsa, josta se levisi Redditiin ja sieltä edelleen muualle verkkoon. Kuvasta tehtiin myöhemmin digitaalinen taideteos, joka myytiin neljällä miljoonalla dollarilla. Kuvan pohjalta luotiin myös kryptovaluutta Dogecoin. Kabosu sairasti leukemiaa ja maksasairautta. Sato otti koiran huostaansa löytökoirana pentutehtaasta, joten sen tarkkaa ikää ei tiedetä. Sato arvoi koiransa olleen noin 18-vuoden ikäinen. == Lähteet == Luokka:Kuuluisat koirat
Uchquduq

Uchquduq (uzb. kyrill. Учқудуқ, ) on kaivoskaupunki ja Uchquduqin piirin keskus Navoiyn alueella Uzbekistanissa. Se sijaitsee Kyzylkumin aavikolla 300 kilometriä Navoiysta luoteeseen. Kaupungissa oli 26 800 asukasta vuonna 2016. Asumattoman aavikon keskelle rakennettu Uchquduq (”kolme kaivoa”) on saanut alkunsa 1950-luvulla löydetystä uraaniesiintymästä. Siitä tuli kaupunki vuonna 1978. Vuoteen 1979 saakka se oli suljettu ulkopuolisilta. Navoiyn kaivos- ja metallikombinaatille kuuluvat kaivokset tuottavat nykyään uraanin lisäksi myös kultaa, rikkiä ja marmoria. Uchquduqin kautta kulkee Navoiyn ja Nukusin välinen maantie sekä Miskiniin johtava rautatie. ==Lähteet== Luokka:Navoiyn alue Luokka:Uzbekistanin kaupungit
Andy Parker

Andy Parker on seuraavien henkilöiden nimi: *Andy Parker, brittiläinen kuvittaja *Andy Parker (s. 1952), brittiläinen rumpali *Andy Parker (s. 1956), brittiläinen fyysikko *Andy Parker (s. 1961), yhdysvaltalainen amerikkalaisen jalkapallon pelaaja *Andy Parker (s. 1969), brittiläinen liikemies, Capitan toimitusjohtaja.
Leo’s Leikkimaa

Leo’s Leikkimaa () on Pohjoismaiden suurin sisäleikkipuistoketju. Se perustettiin vuonna 2006 Luulajassa, Ruotsissa ja on laajentunut vuosien saatossa lähes 50 toimipisteeseen. Leo’s Leikkimaan emoyhtiö Leo’s Group osti suomalaisen sisäleikkipuistoketju Hoplopin vuonna 2023. Molemmilla ketjuilla on yhteensä noin 65 sisäleikkipuistoa Pohjoismaissa ja Saksassa. == Palvelut == Vuosipassilla pääsee vuoden ajan jokaiseen Leo’s-puistoon. Passi on erikseen 1-vuotialle ja 2–15-vuotiaille. Leo’s Leikkimaa voi järjestää synttäreitä ja ketjulla on neljä synttäripakettia. Synttäripaketin ostamalla voi varata erityisen synttäritilan leikkimaasta. Sports Club -brändin alla on kolme liikuntakerhoa: Sport Kidz, Summer Camp ja Winter Camp. Sport Kidz on 4–7-vuotiaiden viikottainen liikuntakerho, Summer Camp kesällä järjestettävä 6–9-vuotiaiden kerho ja Winter Camp talvella toimiva kerho. Leo’s & HopLop Family -tilauksella saa sähköpostikirjeen, jossa ilmoitetaan esimerkiksi Sports Club -ilmoittautumisen alkamisesta. == Historia == Joakim Gunler ja Jonas Rönnqvist perustivat Leo’s Lekland -ketjun Luulajassa vuonna 2006 päämääränä luoda hyvä kohtaamispaikka, jossa perheet voisivat leikkiä ja liikkua. Seuraava leikkimaa avattiin Uumajaan vuonna 2007 ja Ruotsiin avattiin uusi toimipiste vuosittain, kunnes 2011 yritys osti Norjasta toisen viisi puistoa omaavan sisäpuistoketjun. Norjan puistot korvattiin Leo’silla saman vuoden aikana. Vuonna 2012 avattiin viisi uutta toimipistettä, joista kaksi Norjaan. Yritys avasi vuonna 2013 ensimmäisen Tanskan-liikkeen Aalborgissa. Samana vuonna perustettiin Ruotsiin yksi piste lisää ja laajennettiin ensimmäistä. Vuonna 2014 Leo’s solmi kumppanuuden ruotsalaisen sijoitusyhtiö Litorinan kanssa lisälaajentumisen helpottamiseksi. Bistro Leo’s -ruokakonsepti luotiin vuonna 2015 ja Tanskaan perustettiin kolme uutta leikkimaata. Vuonna 2016 Leo’s laajeni Suomeen ja avasi kaksi leikkimaata Kempeleeseen ja Tampereelle. Uusi bistromenu esiteltiin ja Ruotsissa laajennuttiin tiuhaan tahtiin neljällä uudella sisäpuistolla. Leo’s osti vuonna 2017 leikkikeskusketju Andy’sin ja korvasi ne Leo’silla. Suomessa avattiin leikkipuistot Lahdessa ja Jyväskylässä ja kaksi Ruotsin keskusta muuttivat paikkaansa. Vuonna 2018 viides Suomen-leikkimaa perustettiin Poriin ja Ruotsiin avattiin vuodessa kolme uutta keskusta. Vuonna 2019 Suomeen avattiin Turun ja Espoon keskukset. Ruotsiin avautui vain yksi liike, mutta ketju laajeni ensimmäistä kertaa muuhun Eurooppaan: Saksan Bremeniin avattiin leikkikeskus, jonka avajaiset olivat ketjun mukaan yleisömäärältään suurmenestys. Vuonna 2020 koronapandemian vuoksi Leo’s-ketjut suljettiin sadaksi päiväksi, mutta 50 liikkeen virstanpylväs saavutettiin avaamalla piste Göteborgiin. Vuonna 2023 emoyhtiö Leo’s Group osti Hoplop-sisäpuistoketjun, joka toi 16 uutta keskusta emoyhtiön alle. Kauppojen jälkeen Leo’s Groupilla on 65 sisäpuistoa. Kaikkien Hoplop- ja Leo’s Leikkimaa-puistojen nimeksi vaihdetaan Leo’s vuoden 2025 alkupuoliskon aikana. == Lähteet == == Aiheesta muualla == *Leo’s Leikkimaan kotisivut Luokka:Suomalaiset yritykset
Aina ja aina

Aina ja aina on Karri Koiran toinen albumi, joka julkaistiin 24. toukokuuta 2024. == Kappaleet == # # # # # # # # # # # == Arvosteluja == * Soundi: == Lähteet == == Aiheesta muualla == * Aina ja aina Spotify Luokka:Suomalaiset hip hop -albumit Luokka:Vuoden 2024 albumit
Hiirettelänvuori

Hiirettelänvuori on korkea kohouma Iitissä. Hiirettelänvuori on lehtomaista kangasmetsää lukuun ottamatta lakea. Alueella on haapoja, leppiä, myös harmaaleppiä. Alueen ostamisessa auttoi Kymenlaakson lintutieteellisen yhdistyksen Kuukkelimetsä Kymenlaaksoon -hanke. https://luonnonperintosaatio.fi/suojelualue/hiirettelanvuori/ https://www.kyly.fi/toiminta/linnustonsuojelu/kuukkelimetsa-kymenlaaksoon/ Aluetta lähelle pääsee ajamalla Päivärannanpolkua pitkin. == Lähteet == Luokka:Iitin luonto Luokka:Luonnonperintösäätiö
Koirasuonmäki

Koirasuonmäki, varsinaisesti hallinnollisesti Koirasuonmäki-Pertinkulma on Luonnonperintösäätiön kolmen luonnonsuojelualueen kokonaisuus, missä Kullerolehto on ensimmäinen kantatie-24:stä lähdettäessä Metsäkulmalle yhdystietä-14127 tien pohjoispuolella, Koirasuonmäki toinen tien molemmein puolin ja Pertinkulma Koirasuonmäen suojelualueen itäosa eteläpuolella viimeinen. Näiden välissä tien pohjoispuolella ovat muut alueet: Metso- ohjelmalla suojeltu alue ja kaksi Natura-2000 -aluetta. Aluetta suojeli jo edellinen omistaja, Aatos Peltola, jonka maat möi luonnonperintösäätiölle hänen perikuntansa. Pertikulma on entisen ministerin, Pertti Salolaisen lahjoituske turvin hankittu kahden hehtaarin alue. Sen möi niin ikään luonnonsuojelumyönteinen Esko Heikkilä. https://luonnonperintosaatio.fi/suojelualue/koirasuonmaki/ == Lähteet == Luokka:Hollolan luonto Luokka:Luonnonperintösäätiö
The Master Brothers

The Master Brothers on suomalainen rap-yhtye. Sen jäseniä ovat Raymond ”B.O.W.” Ebanks, Pasi ”Kool Ski” Palonen, Jukka ”Jay Rock” Harju ja Kai ”Duke Dee” Salo. Vuonna 1986 perustettu ryhmä oli aluksi graffitijengi, mutta vuonna 1988 se muutti muotoaan ja siitä tuli yksi ensimmäisistä suomalaisista rap- yhtyeistä. Ebanks on ryhmän MC, Palonen DJ, Harju basisti ja Salo tuplaaja sekä beatboxaaja. The Master Brothersin ensimmäinen keikka järjestettiin Graffiti SM -kilpailun yhteydessä Lepakossa 4. maaliskuuta 1988. Kokoonpano oli aktiivisimmillaan vuosien 1988-1990 välillä esiintyessään noin 30 keikalla, mutta levytettyä materiaalia siltä ei tuolloin vielä julkaistu. Kesällä 1995 The Master Brothers esiintyi kolmella keikalla Helsingin Vanhan Yo-talon ZOO-klubilla. Vuonna 2001 Kool Kat Records julkaisi Yo-talon liveäänityksistä The Old School Fever -nimisen keikkataltioinnin CD:nä. Livetaltioinnista julkaistiin uusintapainos DJ Kool Skin Koolest Tapes -mixtapen kanssa vuonna 2018. Helmikuussa 2020 The Master Brothers julkaisi ensimmäisen studioalbuminsa nimeltä The Class of ’84, joka on tarkoitettu kunnianosoitukseksi suomalaisen hiphopin vanhalle koulukunnalle. Rajoitettuna vinyylipainoksena julkaistulla levyllä ovat mukana Freak MC, J.A.K., Paleface, Mr. B ja Max ’C. ==Diskografia== ===Studioalbumit=== * The Class of ’84 (2020) ===Livetaltioinnit=== *The Old School Fever - Live @Vanha 1995 (2001) ==Aiheesta muualla== * The Master Brothers Facebookissa * The Master Brothers Mikseri.net -sivustolla Luokka:Suomalaiset hip hop -yhtyeet